Freden i Schönbrunn

Freden i Schönbrunn (fransk: Traité de Schönbrunn; tysk: Friede von Schönbrunn) ble inngått den 14. oktober 1809 etter at Østerrike samme år hadde angrepet erkefienden Frankrike for fjerde gang. Napoléon Bonaparte lyktes ved raske forflytninger og reorganisering av sin hær å slå tilbake den østerrikske hæren ved Eckmühl, og fikk en fullstendig militær seier i slaget om Wagram 5.–6. juli 1809.Castle, Ian (2009): «The Battle of Wagram», Napoleon.org

Fredsavtalen ble underskrevet i Schönbrunn utenfor Wien. Avtalen avsluttet den femte koalisjonskrigen i løpet av napoleonskrigene.«Europe 1809: Fifth Coalition», OmniAtlas Avtalen ble særdeles dyrekjøpt for Østerrike. De måtte avse store landområder og en samlet befolkning på over tre millioner mennesker. De resulterte i at de resterende kystområdene til Østerrike ved Adriaterhavet forsvant, og landet måtte betale tre millioner franc i krigserstatning til Frankrike, bli med i kontinentalblokaden mot Storbritannia (fransk: Blocus continental)«Blocus continental», Universalis.fr og erkjenne Joseph Bonaparte som konge av Spania.«Joseph Bonaparte king of Spain and Naples», Britannica I tillegg ble den østerrikske hæren begrenset oppad til 150 000 mann.

 Referanser 

 Eksterne lenker 
 Treaty of Vienna (1809), WikiSource

Kategori:Napoleonskrigene
Kategori:1809 i Østerrike
Kategori:1809 i Frankrike
Kategori:Wiens historie